open-index/open-wikipedia-markdown huggingface dataset:
One Fine Day

«**One Fine Day**» er ein popsong av låtskrivarane Gerry Goffin og Carole King som vart ein hit sommaren 1963 for jentegroup The Chiffons og sidan har blitt spelt inn av mange andre artistar. 

## Oversyn
Goffin og King var inspirert av tittelen til arien *Un bel di vedremo* frå Puccini-operaen *[[Madama Butterfly]]*. Han var meint som ein song for Little Eva og «One Fine Day» vart førebudd av som ein demo av Goffin og King med King på vokal. Trass i eit drivande pianoriff av King, klarte ikkje Goffin og King å lage eit brukande arrangement og gav til slutt opp. Dei gav då songen til produksjonslaget the Tokens som nyleg hadde hatt ein stor hit med «He's So Fine» for the Chiffons. Pianoet til King vart nytta for the Chiffons si innspeling, men resten var ei radikal omarbeiding av demoversjonen til Goffin og King for the Chiffons.

«One Fine Day» av the Chiffons nådde femteplassen på ''Billboard'' Hot 100 og sjetteplassen på R&B-lista. Singelenv art ein internasjonal hit og nådde 29. plassen på singellista i Storbritannia, 18. plassen i Frankrike, og sjetteplassen i New Zealand.

The Chiffons sin versjon av «One Fine Day» vart rangert på 460. plass på lista til *[[Rolling Stone]]* over dei 500 beste songane gjennom tidene i 2004.

## Andre versjonar

Carole King sjølv spelte inn songen sin sommaren 1980, og denne nådde då 12. plassen på ''Billboard'' Hot 100. Songen vart òg gjeven ut på albumet **, som hovudsakleg bestod av gamle popklassikarar ho hadde skrive i lag med Gerry Goffin.

Andre artistar som har spelt inn songen er Jacky Moulière (som «Un beau jour», 20. plass i Frankrike), The Mindbenders, Ken Sparkes (86. plass i Australia), Rita Coolidge (66. plass i USA), Sandy Posey, Susie Allanson (album *Heart to Heart*/ 1979), the Carpenters (*[[Now & Then av Carpenters|Now and Then/ 1973]]*), Liane Carroll (album *Slow Down*/ 2007), Bo Donaldson and the Heywoods (album *Special Someone*/ 1972), Doris (album *Svenssons Doris!*/ 1969), Even in Blackouts (album *Zeitgeit's Echo*/ 2005), Jimmy Fontana («Una Sola» italiensk: album *Jimmy Fontana*/ 1963), the Fouryo's («Op Een Dag» nederlandsk/ 1963), Kids Incorporated, David Lasley (1973), Rachael MacFarlane (album *Hayley Sings*/ 2012), Natalie Merchant (filmen *[[filmen One Fine Day|One Fine Day]]*), Bette Midler (album *[[It's the Girls!]]*/ 2014), the Mountain Goats, Aaron Neville, the Nylons (album *4 On The Floor - Live In Concert*/ 1991), Cliff Richard (album *Don't Stop Me Now!*/ 1966), S Club Juniors (album *Together*/ 2002) og Helena Vondráčková («První krásný den» tsjekkisk/ 1970).

## Kjelder

**Denne artikkelen bygger på «[[:en:One Fine Day|One Fine Day]]» frå ,  den 7. februar 2015.* 
*** oppgav desse kjeldene:*


## Bakgrunnsstoff
*
Tverlandsbrua

**Tverlandsbrua** er ei 670 meter lang bru på riksveg 80 ved Hopen i Bodø. Bruk gjer vegen mellom Fauske og Bodø rundt to kilometer kortare og gjer at ein unngår eit rasfarleg parti. Ho vart opna den 9. november 2013.

## Kjelder
Heidi Biebl

**Heidi Biebl** () var ein tysk alpin skirennar frå Oberstaufen i Bayern som vart olympisk meister i utfor under Vinter-OL 1960 i Squaw Valley i USA.

## Ativ
Biebl var akkurat fylt 19 år då ho vann utforrennet under vinterleikane 1960 i Squaw Valley i delstaten California med ein margin på eitt sekund i høve til heimefavoritten Penny Pitou. Dermed vart ho den yngste olympiameisteren i leikane. Fire år seinare vart Biebl nummer fire både i utfor og slalåm då Vinter-OL 1964 fann stad i Innsbruck. 

I tida frå 1959 til 1965 var Biebl den fremste kvinnelege alpinisten i Tyskland, og vart vesttysk meister heile 14 gongar i perioden. Usemje med det vesttyske skiforbundet førte til at ho la opp i 1966.

## Kjelder

**Denne artikkelen bygger på «[[:de:Heidi Biebl|Heidi Biebl]]» frå ,  den 7. februar 2015.*
Anne Heggtveit

**Anne Heggtveit** () er ein kanadisk tidlegare alpin skirennar, fødd i Rockliffe Park i delstaten Ontario, som i 1960 vart olympisk meister i slalåm og verdsmeister i kombinasjonen. Besteforeldra hennar utvandra frå Noreg.

## Aktiv
15 år gammal deltok Heggtveit i VM i alpine greiner 1954 i Åre i Sverige, og imponerte ved å verte nummer sju i slalåm og ni i utfor. Likevel vart mange overraska då ho så vann storslalåmrennet i Holmenkollen Kandahar. Året etter vart ho skadd, og ho nådde ikkje å kome i god form til Vinter-OL 1956. I 1958 enda Heggtveit på sjuandeplass i utfor og åttandeplass i slalåm då VM i alpine greiner 1958 fann stad i Bad Gastein i Austerrike.

Høgdepunktet for Heggtveit kom under OL i Squaw Valley i California den 26. februar 1960. Etter fyrste omgangen i slalåmrennet leia ho med 1,5 sekund på Marianne Jahn frå Austerrike og med over tre sekundar til norske Inger Bjørnbakken på tredjeplass. Både Jahn og Bjørnbakken rann svake andreomgangar, Jahn vart sågar diskvalfisert. Dermed vann Heggtveit OL-gullet med over tre sekunds margin til sølvvinnar Betsy Snite frå USA, og var sju sekundar føre bronesemedaljør Barbi Henneberger frå Tyskland. Saman med tolvteplassar i både utfor og storslalåm førte det suverene slalåmrennet til at Heggtveit også vann gullmedaljen i kombinasjonen, ei papirtevling som einast gjaldt som VM-øving.

Ho la opp etter OL-sesongen.

## Kjelder

**Denne artikkelen bygger på «[[:en:Anne Heggtveit|Anne Heggtveit]]» frå ,  den 7. februar 2015.*  
*
Horizon av Carpenters

***Horizon*** er eit studioalbum av den amerikanske popduoen Carpenters. Det var det sjette albumet deira på rad som selde til platinaalbum i USA. Det vart spelt inn ved A&M Records og Carpenters brukte mange timar på å eksperimentere med nye lydar, teknikkar og effektar.

Etter fem album på rad som nådde topp 5 i USA, nådde *Horizon* berre 13. plass. Albumet selde likevel til platina i USA for ein million eksemplar. Det vart ein stor suksess i Storbritannia og Japan, og toppa listen og vart eit av dei bestseljande albuma i 1975 i dei landa. *Horizon* nådde òg tredjeplassen i New Zealand, fjerdeplassen i Canada og femteplassen i Noreg.

## Oversyn
Den første singelen på albumet, «Please Mr. Postman» (gjeve ut sju månader tidlegare), vart den største hitsingelen frå albumet og den største hitten til Carpenters på verdsbasis. Han nådde toppen av singellistene i USA, Australia, New Zealand, Canada og Sør-Afrika og andreplassen i Storbritannia og Irland. På denne songen spelar Karen Carpenter trommer og Tony Peluso gitarsolo. Den neste singelen, «Only Yesterday», vart òg ein stor suksess og nådde andreplassen i Canada og Frankrike, fjerdeplassen i USA, femteplassen i Irland, sjuandeplassen i Storbritannia og tiandeplassen i New Zealand og selde til gullplate i Japan. Songen vann òg den gjeve Grand Prix-prisen i Japan. Ein tredje singel, «Solitaire», nådde 15. plassen i USA og topp 40 i fleire andre land.

«Desperado» var opphavleg ein song av The Eagles frå 1973 frå albumet med same namn. Fleire andre har spelt inn denne songen, som Linda Ronstadt, Bonnie Raitt og Kenny Rogers. Sidan songen alt var velkjent, valde A&M å ikkje gje denne ut som singel. Ein annan song, «I Can Dream, Can't I», var ei tolking av hitten til Andrews Sisters frå 1949. Karen og Richard Carpenter hyrte inn Billy May, som hadde arbeidd med artistar som Frank Sinatra og Nat King Cole, til å orkestrere songen. Songen har med Billy May Orchestra. John Bahler syng i koret på denne songen.

## Mottaking

*[[Rolling Stone]]*-skribenten Stephen Holden likte *Horizon* og kalla det «the Carpenters sitt mest sofistikerte album så langt.» AllMusic gav albumet heller dårleg kritikk, men meinte produksjonen var god.

## Innhald

## Lister

### Vekeslister

### Årslister

## Kjelder

**Denne artikkelen bygger på «[[:en:Horizon (The Carpenters album)|Horizon (The Carpenters album)]]» frå ,  den 8. februar 2015.* 
*** oppgav desse kjeldene:*
Alvin Stoller

**Alvin Stoller** () var ein amerikansk jazztrommeslagar. Han var fødd i New York City og lærte å spele trommer hos Henry Adler. Han spelte mykje i storband i swing-tida med artistar som Benny Goodman, Tommy Dorsey, Harry James og Charlie Barnet. Han spelte for songarar som Billie Holiday, Mel Tormé og Frank Sinatra på somme av dei store innspelingane deira. Ein kan høyre trommene hans på mange av Ella Fitzgerald sine «Songbook»-innspelingar og spelte med Duke Ellington.

Stoller har òg spelt med Art Tatum, Roy Eldridge, Oscar Peterson, Coleman Hawkins, Ben Webster, Benny Carter, Herb Ellis og Erroll Garner. I 1950-åra flytta Stoller til Los Angeles, der han arbeidde mykje i studio i Hollywood. 

## Diskografi
**Med [[Georgie Auld]]**
**[[In the Land of Hi-Fi with Georgie Auld and His Orchestra]]* (EmArcy, 1955)

**Med [[Ella Fitzgerald]], [[Louis Armstrong]] og the [[Russell Garcia]] Orchestra**
**[[Porgy and Bess]]* (Verve, 1957) Grammy Hall of Fame Award Winner 2001

## Kjelder


**Denne artikkelen bygger på «[[:en:Alvin Stoller|Alvin Stoller]]» frå ,  den 8. februar 2015.* 
*** oppgav desse kjeldene:*
*Feather, Leonard. *The Encyclopedia of Jazz* (Horizon Press, 1960)
*Korall, Burt.  *Drummin' Men* (Schirmer Books, 1990)
Only Yesterday

«**Only Yesterday**» er ein song av The Carpenters frå 1975. Han vart gjeven ut på singel 14. mars 1975 og var skriven av Richard Carpenter og John Bettis. *Only Yesterday* nådde fjerdeplassen på ''Billboard'' Hot 100-lista og toppen av Adult Contemporary (AC)-lista, den 11. førsteplassen til Carpenters på denne lista.

Songen vart den siste singelen til Carpenters som nådde topp 10 på *Billboard* Hot 100, men dei fekk ni fleire singlar inn på topp 10 på AC-lista.

Musikkvideoen av songen syner bielte av Karen og Richard som arbeider i studio.

## Medverkande
*Karen Carpenter - Solo- og korvokal
*Richard Carpenter - korvokal, klaverinstrument
*Joe Osborn - bassgitar
*Tony Peluso - gitar
*Jim Gordon - trommer
*Bob Messenger - tenorsaksofon
*Earle Dumler - obo

## Lister

## Kjelder

**Denne artikkelen bygger på «[[:en:Only Yesterday|Only Yesterday]]» frå ,  den 8. februar 2015.* 
*** oppgav desse kjeldene:*
**The Billboard Book of Top 40 Hits*, 6th Edition, 1996

## Bakgrunnsstoff
*
Ivica Kostelić

**Ivica Kostelić** () er ein kroatisk tidlegre alpinist fødd i Zagreb. Han vann Verdscupen i alpine greiner 2011 og vart verdsmeister i slalåm i 2003. I tillegg sanka han i perioden 2006-14 fire OL-sølv, samt ein sølv- og ein bronsemedalje i ulike verdsmeisterskap. Janica Kostelić er systera hans.

## Aktiv
Kostelić slo gjennom i 2002-sesongen, han vann då tre slalåmrenn i verdscupen i alpine greiner og sikra seg FIS-pokalen som prov på at han var verdas beste i slalåm. Året etter vann han gullmedaljen i slalåm under VM i alpine greiner 2003 i St. Moritz.

Under Vinter-OL 2006 i Torino tok Kostelić  sølvmedaljen i kombinasjonen og vart nummer seks i slalåm. Fire år seinare fekk han med seg to sølvmedaljar heim frå vinterleikane 2010 i Vancouver, fyrst i superkombinasjonen og deretter i yndlingsgreina slalåm.

Sesongen 2010/11 lukkast Kostelić å vinne verdscupen i alpine greiner, i tillegg gjekk han til topps både i kombinasjonsgreina og slalåmgreina av verdscupen. I januar månad 2011 sette han to rekordar i verdscupen; han vann sju renn og tok heile 999 poeng. Men då VM i alpine greiner 2011 vart avvikla i februar månad i Garmisch-Partenkirchen måtte han nøye seg med ein bronsemedalje i super-G.

Både i VM i alpine greiner 2013 i Schladming og under Vinter-OL 2014 i Sotsji tok Kostelić sølv i superkombinasjon.

## Kjelder
**Sportsboken*, aktuelle årgangar
Henri Oreiller

**Henri Oreiller** () var ein fransk alpinist som vann OL-gull i utfor og den alpine kombinasjonen under Vinter-OL 1948 i St. Moritz.

### Alpin skiidrett
Oreiller vart olympisk meister i utfor i St. Moritz i 1948, med ein margin på fire sekund til nestemann. I den andre tevlinga, slalåm, tok han bronsemedaljen. Prestasjonane i dei to renna gav han ein andre gullmedalje i kombinasjonen, ei såkalla papirøving.

Ved VM i alpine greiner 1950 i Aspen i delstaten Colorado vart han som best nummer fire i storslalåm. Under vinterleikane 1952 i Oslo makta han ikkje å hamle opp mot dei beste, ein 14. plass i utfor vart hans fremste plassering.

### Motorsport
Etter han la opp i 1952 var Oreiller aktiv i billøp. Han omkom hausten 1962 på ei bilbane sør for Paris. Ei punktering førte til at han mista kontollen over bilen sin, ein Ferrari 250 GTO.

## Kjelder

**Denne artikkelen bygger på «[[:en:Henri Oreiller|Henri Oreiller]]» frå ,  den 8. februar 2015.*  
 
*
Songen Desperado

«**Desperado**» er ein ballade av Eagles, eit amerikansk band. Songen er skriven av bandmedlemmane Glenn Frey og Don Henley. Han vart først gjeven ut i 1973 på albumet *[[Desperado av Eagles|Desperado]]*, og sidan på mange samlealbum, men vart ikkje gjeven ut som singel.

«Desperado» vart rangert på 494. plass på lista til *Rolling Stone* over dei 500 beste songane gjennom tidene i 2004, men var ute av den oppdaterte lista i 2010. Songen var ein del av episode 7 i sesong 8 av Seinfeld, då kjærasten til Elaine vert djupt rørt kvar gong songen kjem på radio. Medlemmar av Western Writers of America valde songen som ein av dei 100 beste western-songane gjennom tidene.

## Andre versjonar
*Linda Ronstadt i 1973 på albumet *[[Don't Cry Now]]*.
*The Carpenters i 1975 på albumet *[[Horizon av Carpenters|Horizon]]*.
*Johnny Rodriguez i 1976 på albumet *Reflecting*.
*Kenny Rogers i 1977 på albumet *[[Daytime Friends]]*.
*Clint Black på hyllestalbumet *[[Common Thread: The Songs of the Eagles]]*. Utgåva hans nådde 54. plassen på Hot Country Songs-lista i 1993.
*Johnny Cash i 2002 på albumet *[[American IV: The Man Comes Around]]*.
*Sarah Bolger i 2002 i filmen *[[filmen In America|In America]]*.
*Kokia i 2004 i den japanske filmen *[[The Hotel Venus]]*.
*Westlife i 2005 på albumet *[[Face to Face (Westlife album)|Face to Face]]*
*Me First and the Gimme Gimmes i 2006 på albumet *[[Love Their Country]]*
*Andy Williams i 2007 på albumet *[[I Don't Remember Ever Growing Up]]*.
*Celtic Thunder's Ryan Kelly i 2008
*Neil Diamond i 2010 på albumet *[[Dreams av Neil Diamond|Dreams]]*.
*Superfly i 2010 som singel og samlealbumet *[[Wildflower & Cover Songs: Complete Best 'Track 3']]*.
*Chihiro Onitsuka i 2012 på albumet *[[Chihiro Onitsuka#Diskografi|Famous Microphone]]*.
*David Garrett som ein instrumental versjon i 2012 på albumet *Music*.
*Hagen Rether i 2007 på albumet *Liebe Zwei*.
*Lynda Carter i 2011 på albumet *Crazy Little Things*.
*Diana Krall i 2015 på albumet *[[Wallflower av Diana Krall|Wallflower]]*.

Ein norsk tekst vart skriven av Arve Sigvaldsen, framleis med tittelen «Desperado». Denne vart spelt inn av Gro Anita Schønn i 1976 på albumet hennar *[[Ta meg som jeg er]]*.

## Kjelder

**Denne artikkelen bygger på «[[:en:Desperado (song)|Desperado (song)]]» frå ,  den 8. februar 2015.* 
*** oppgav desse kjeldene:*

## Bakgrunnsstoff
*
Chiharu Igaya

**Chiharu Igaya** () er ein japansk tidlegare alpinist som vann OL-sølv i 1956 og VM-bronse i 1958, begge medaljane i slalåm. Han var den fyrste alpinisten frå Asia som hevda seg i verdstoppen. Igaya har vore medlem av Den internasjonale olympiske komitéen frå 1982, sidan 2005 har han vore ein av visepresidentane.

## Aktiv
Igaya, som vart fødd i landsbyen Tomari på Hokkaido, byrja satse på skisport medan han studerte ved Dartmouth College i delstaten New Hampshire i USA, der den tidlegare verdsmeisteren Walter Prager var trenaren hans. I 1952 deltok Igaya for fyrste gong i Vinter-OL, og vart nummer elleve i slalåmtevlinga i Rødkleiva.

Vinteren 1954 vann han slalåmtevlinga og kombinasjonen under den opne amerikanske meisterskapen. Ved dei olympiske leikane i Cortina d'Ampezzo i 1956 rann han inn til sølvmedalje i slalåm, slått einast av OL-kongen Toni Sailer.

Under VM i alpine greiner 1958 i Bad Gastein i Austerrike tok Igaya bronsemedaljen i slalåm, og kom på sjetteplass i storslalåm og fjerde i kombinasjonen. I 1960 vann Igaya sin siste meistertittel i den amerikanske meisterskapen. Same sesongen vart han nummer tolv i slalåm under OL i Squaw Valley i California. Deretter la han opp som aktiv alpinist.

## Kjelder
* 

**Denne artikkelen bygger på «[[:en:Chiharu Igaya|Chiharu Igaya]]» frå ,  den 8. februar 2015.*
Astrid Lindgrens Värld

**Astrid Lindgrens Värld** er ein 130&nbsp;000 kvadratmeter stor fornøyelsespark i Vimmerby i Sverige. Han blei grunnlagd i 1981. Parken har barnebøkene til Astrid Lindgren som inspirasjon, med miniatyrmiljø henta herfrå og figurar som Pippi Langstrømpe, Emil i Lønneberget og mange andre.

## Kjelder
Mario Matt

**Mario Matt** () er ein austerriksk tidlegare alpin skirennar frå Zams i Tirol som har vunne to VM-gull og eitt OL-gull i slalåm over eit tidsrom på fjorten sesongar, 2001-14. Han vann dessutan eit VM-gull med Austerrike sitt lag i lagtevlinga under alpin-VM 2007. Storslalåmspesialisten Matt har vunne 14 slalåmrenn og ein superkombinasjon i verdscupen i alpine greiner.

### Aktiv
Matt vann sitt fyrste verdscuprenn den 23. januar 2000, ein månad etter han debuterte i verdscupen. Den 15. desember 2013 steig han til topps på sigerspallen for 15. gong. I alt har han 42 pallplassar etter verdscuprenn. Bortsett frå ein siger i superkombinasjon i 2007 og ein andreplass i storslalåm, har alle pallplasseringane kome i slalåmtevlingar.  

Matt har i alle år vore medlem av Ski Club Arlberg og under VM i alpine greiner 2001 i St. Anton am Arlberg vart han verdsmeister i slalåm og tok i tillegg sølvmedaljen i kombinasjonen. I 2007 var han i sitt livs form og sikra seg to VM-gull då VM i alpine greiner 2007 vart avvikla i svenske Åre. Slalåmtevlinga vann han med ein margin på over 1,8 sekundar, og i lagtevlinga fekk han æra av å renne Austerrike inn til siger, etter at Renate Götschl, Fritz Strobl, Michaela Kirchgasser, Benjamin Raich og Marlies Schild hadde lagt eit solid grunnlag for austerriksk triumf.  

Etter å ha vorte nummer fire i spesialgreina i VM 2011 i Garmisch-Partenkirchen tok han steget opp på bronseplassen då slalåmtevlinga under VM i alpine greiner 2013 vart arrangert i Schladming. Under Vinter-OL 2014 viste Matt den største favoritten, landsmannen Marcel Hirscher, til sølvplassen i slalåm. Nærare 35 år gammal vart Matt den eldste som har vunne OL-gull i ei alpin skiøving. Han la vekk konkurranseskia i 2015.

## Kjelder
**Sportsboken*, aktuelle årgangar
Stockholms stadshus

**Stockholms stadshus** er rådhuset i den svenske hovudstaden Stockholm. Det ligg ved Hantverkargatan på øya Kungsholmen i Mälaren. Bygningen er teikna av arkitekt Ragnar Östberg. Rådhuset blei innvigd den 23. juni 1923.

## Bakgrunnsstoff

*
* Atmer, Ann Katrin Pihl: *Stockholms stadshus och arkitekten Ragnar Österberg*, Natur & Kultur 2011
* Bäckström, Mattias: *Stockholms stadshus – forntid och samtid*, Konstvetenskapliga institutionen, Uppsala universitet 1998.
* Cornell, Elias: *Ragnar Östberg, svensk arkitekt*, Byggmästaren, Stockholm 1965.
* Cornell, Elias og Ivar Sviestins: *Stockholms stadshus*, Byggförlaget, Stockholm 1992.
* Eklund, Hans: *Ur Stadshusets historia 1901-1923*, Silander & Fromholtz, Stockholms stadsmuseum och Stadshusets vänförening, Stockholm 2002. 
* Josephson, Ragnar, «Stockholms stadshus», i *Ord och bild*, Stockholm 1922. 
* Roosval, Johnny (red.): *Stockholms stadshus vid dess invigning midsommarafton 1923*, Gunnar Tisells tekniska förlag, Stockholm 1923.
* Wickman, Mats: *Stadshuset i Stockholm*, Sellin & partner,	Stockholm 1993. 
* Östberg, Ragnar: *Stadshuset – en vägvisare*, Gunnar Tisells tekniska förlag, Stockholm 1922. 
* Östberg, Ragnar: *En arkitekts anteckningar: Med bilder och verk av författaren*, Natur och Kultur, Stockholm 1928.
* Östberg, Ragnar: *Stockholms stadshus*, Norstedt, Stockholm 1929.
Forskar

Ein **forskar** er ein person som driv med forsking, og såleis ei brei og generisk nemning på ei rekkje typar vitskaplege stillingar (til dømes professor, førsteamanuensis, osb.). Forskar vert òg nytta som ein konkret *stillingstittel*, vanlegvis om stillingar for personar som utelukkande eller hovudsakleg driv med forsking og som har lite eller inga undervising. 

I Noreg vert tittelen forskar nytta i følgjande stillingstitlar, som ofte vert nummerert, der *forskar I* er det høgaste nivået og tilsvarer professor.
Alternative nemningar i parentes og engelske omsetjingar i kursiv.
I Can Dream, Can't I?

«**I Can Dream, Can't I?**» er ein tradisjonell popsong skriven av Sammy Fain med tekst av Irving Kahal. Songen vart publisert i 1938 for den mislukka musikalen *Right This Way*. Tommy Dorsey gav ut ei hitinnspeling av songen same året, men det var i etterkrigstida songen vart mest populær. 

Den mest kjende versjonen vart spelt inn av The Andrews Sisters og Gordon Jenkins' orchestra den 15. juli 1949, og gjeven ut på Decca Records. Han nådde først ''Billboard''-lista den 16. september 1949, og nådde førsteplassen på alle dei tre poplistene på den tida (bestseljar i butikk, mest spelt på radio og mest spelt på jukeboksar). Ein annan versjon vart spelt inn av Toni Arden med orkesteret til Hugo Winterhalter den 16. september 1949, og gjeve ut av Columbia Records. Denne versjonen nådde toppen av Cashbox-lista. 

Ein versjon vart spelt inn av Alan Dean med orkesteret til Carroll Gibbons den 9. desember 1949 og gjeven ut på UK Columbia Records i Storbritannia. Ein versjon av Tune Twisters med Art Wranzer & his orchestra vart spelt inn mai 1950 for Artransa Records i Australia.

Skyliners spelte inn ein doo wop-versjon i 1958 med den kvinnelege vokalisten Janet Vogel.

Joni James spelte inn ein versjon i 1959 for albumet *100 Strings and Joni*. Cass Elliot spelte inn songen i 1969 for albumet *[[Bubblegum, Lemonade, and... Something for Mama]]*. Songen vart spelt inn av The Carpenters i 1975 for albumet *[[Horizon av Carpenters|Horizon]]*. Ein meir moderne versjon vart spelt inn i 2000 av Susannah McCorkle for *[[Hearts and Minds]]*. Annie Lennox spelte inn songen i 2014 for albumet  *[[Nostalgia av Annie Lennox|Nostalgia]]*.

## Kjelder

**Denne artikkelen bygger på «[[:en:I Can Dream, Can&#39;t I?|I Can Dream, Can&#39;t I?]]» frå ,  den 8. februar 2015.* 
*** oppgav desse kjeldene:*
A Kind of Hush av Carpenters

***A Kind of Hush*** er det sjuande studioalbumet til den amerikanske popduoen The Carpenters. Det vart gjeve ut i mai 1976.

Då albumet vart spelt inn, hadde avhengigheita til Richard Carpenter for sovepiller byrja å påverke han profesjonelt, og han har sjølv skulda på dette for at albumet i følgje han sjølv vart under par. Dei tre singlane frå albumet vart alle hittar. «There's a Kind of Hush (All Over the World)», ein coverversjon av ein 60-talslåt av Herman's Hermits, nådde topp 30 i Storbritannia og topp 20 i USA, i tillegg til at han toppa adult contemporary-lista i USA. «I Need to Be in Love» nådde 25. plassen på singellista i USA og 36. plassen i Storbritannia. «Goofus» vart berre ein mindre suksess, og stoppa på 56. plassen på *Billboard*-lista, men nådde topp 10 på adult contemporary-lista.

John Bettis kalla «I Need to Be in Love» favoritteksten hans av dei tekstane han skreiv for Karen Carpenter. «Om det var nokon gong noko som kom rett frå hjartet mitt til Karen, så må det ha vore denne, og er særs stolt over det». Richard Carpenter har fortalt at songen «vart Karen sin favoritt av Carpenters-songane».

Trass i at albumet selde til gullplate og nådde høgt på albumlista i Storbritannia, vart det rekna som kommersielt skuffande. I USA nådde det ikkje ein gong topp 30.

## Mottaking

Allmusic trekk fram enkelte høgdepunkt, men generelt er den retrospektive meldinga negativ. Dei kalla albumet «behageleg, godt sunge, og bra framført, men alt i alt middels». Dei kritiserer særleg songutvalet, og at albumformelen minnar for mykje om dei føregåande Carpenters-albuma.

## Innhald

## Singlar
*«**There's a Kind of Hush**»
**US 7" single (1976) – A&M 1800
#«There's a Kind of Hush (All Over the World)»
#«(I'm Caught Between) Goodbye and I Love You»

**UK 7" single (1976) – AMS7219
#«There's a Kind of Hush (All Over the World)»
#«(I'm Caught Between) Goodbye and I Love You»

**JP 7" single (1976) – CM-2001
#«There's a Kind of Hush (All Over the World)»
#«(I'm Caught Between) Goodbye and I Love You»

*«**I Need to Be in Love**»
**7" single (1976) – A&M 1828
#«I Need to Be in Love»
#«Sandy»

**JP 7" promo (1976) – CM-2020
#«I Need to Be in Love»
#«Sandy»

**JP CD single (1995) – PODM-1060
#«I Need to Be in Love»
#«Top of the World»

*«**Goofus**»
**US 7" single (1976) – A&M 1859
#«Goofus»
#«Boat to Sail»

*«**Breaking Up Is Hard to Do**»
**JP 7" single (1976) – CM-2025
#«Breaking Up Is Hard to Do»
#«I Have You»

*«**I Have You**»
**MX 7" single (1978) – AM-064
#«I Have You»
#«Sweet, Sweet Smile»

## Lister

### Vekeslister

### Årlister

## Kjelder

**Denne artikkelen bygger på «[[:en:A Kind of Hush (album)|A Kind of Hush (album)]]» frå ,  den 8. februar 2015.* 
*** oppgav desse kjeldene:*
Half-Life 2

***Half-Life 2*** er eit fyrste-persons skytespel utvikla av Valve Corporation gjeve ut den 16. november 2004 til Windows, Xbox, Xbox 360, PlayStation 3, OS X, Linux og Shield Portable. Spelet kom ut etter ei femårig utvikling med eit budsjett på $ 40 000 000, der ein vesentleg del av prosjektet vart leke og distribuert på Internett. Spelet vart utvikla saman med Valve si Steam-programvare. Spelet introduserte spelemotoren Source. Grunna Steam var det det fyrste enkeltspelar spelet som kravde online produktaktivering.

*Half-Life 2* fekk slik som sin forgjengar strålande kritikkar. Det fekk ros for sin avanserte fysikk, animasjon, lydar, AI, grafikk og historie. Spelet vann 39 Game of the Year-prisar og fekk tittelen «Game Of The Decade» på Spike Video Game Awards i 2012. Pr. februar 2011 har *Half-Life 2* selt over 12 million eksemplar. 
## Oppfylgjarar
Sidan utgjevinga av *Half-Life 2* har Valve Corporation utgjeve eit ekstra nivå og to oppfylgjarar. Nivået *[[Half-Life 2: Lost Coast]]*, var meint å finne stad mellom nivåa «Highway 17» og «Sandtraps». Det er fyrst og fremst ein presentasjon av høg-dynamisk rekkevidde (HDR) teknologi. Den fyrste tilleggspakke oppfylgjaren, *[[Half-Life 2: Episode One]]*, finn stad rett etter hendingane i *Half-Life 2*, der spelaren igjen tek på seg rolla som Gordon Freeman, og der Alyx Vance speler ei endå større rolle. *[[Half-Life 2: Episode Two]]* held fram direkte etter avslutninga av *Episode One*. Her skal Alyx og Gordon finne vegen til White Forest-basen.

## Kjelder

**Denne artikkelen bygger på «[[:en:Half-Life 2|Half-Life 2]]» frå ,  den 8. februar 2015.*  
 
## Bakgrunnsstoff
*Offisell The Orange Box-nettstad
*Offisell Valve-nettstad
Solitaire av Neil Sedaka

«**Solitaire**» er ein ballade skriven av Neil Sedaka og Phil Cody. Cody nyttar det å leggje ein kortkabal (solitaire) som ein metafor for ein mann «som mista kjærleiken sin ved å vere likegyldig» - «medan livet heldt fram rundt han, legg han kabal». Songen er mest kjend i utgåva til the Carpenters.

## Tidlege versjonar
Neil Sedaka spelte inn «Solitaire» som tittelsporet for eit album frå 1972, spelt inn i Strawberry Studios i Manchester: 10cc-medlem Lol Creme, Kevin Godley og Graham Gouldman akkompagnerte Sedaka medan Eric Stewart frå 10cc var lydteknikar.
I 1972 vart songen òg gjeven ut på album av Tony Christie og Petula Clark, men den første singelutgjevinga av «Solitaire» var i februar 1973 med the Searchers. Hausten 1973 vart han gjeven ut på singel av Andy Williams, som nådde fjerdeplassen på singellista i Storbritannia med songen og førsteplassen i Sør-Afrika. I USA nådde Williams-versjonen 23. plassen på Easy Listening-lista. I 1973 gav Neil Sedaka ut 1972-innspelinga av songen ut på comebackalbumet *[[Sedaka's Back]]*. Seinare i 1975 vart eit konsertopptak gjort av Sedaka i Royal Festival Hall. Denne vart gjeven ut som B-sida til «The Queen of 1964». 

## The Carpenters-versjonen
The Carpenters spelte inn «Solitaire» i 1975 for *[[Horizon av Carpenters|Horizon]]*. Richard Carpenter, som kjende songen via versjonane til Neil Sedaka og Andy Williams, likte ikkje songen så veldig godt, men følte han ville passe bra for vokalen til Karen Carpenter.

«Solitaire» vart gjeven ut som den tredje singelen frå *Horizon*. Songen nådde 17. plassen på ''Billboard'' Hot 100 i USA, den lågaste plasseringa deira sidan «Ticket to Ride» i 1969, før dei slo igjennom. Dette var eit signal om at populariteten til gruppa var på veg ned. «Solitaire» vart likevel den tolvte av femten førsteplassar på Easy Listening-lista.

## Medverkande
*Karen Carpenter - Solo- og korvokal
*Richard Carpenter - korvokal, klaverinstrument
*Joe Osborn - bassgitar
*Tony Peluso - gitar
*Jim Gordon - trommer
*Earle Dumler - obo

## Andre versjonar
*Clay Aiken
*Jann Arden
*Iveta Bartošová («Solitér» Czech)
*Shirley Bassey
*Beat Crusaders
*Sheryl Crow
*Gallon Drunk
*Johnny Goudie
*Sissel Kyrkjebø
*Johnny Mathis
*Joe McElderry
*Nana Mouskouri
*Jane Olivor
*Patricia Paay - 23. plass i Nederland i 1983
*Elvis Presley
*The Searchers
*Westlife
*Roger Whittaker
*Andy Williams
*Marco T Spanish version
*Mark Lanegan i 2013 på album *Imitations*

## Kjelder

**Denne artikkelen bygger på «[[:en:Solitaire (Neil Sedaka song)|Solitaire (Neil Sedaka song)]]» frå ,  den 8. februar 2015.* 
*** oppgav desse kjeldene:*
Goofus

«**Goofus**» er ein popsong frå 1930 med musikk komponert av Wayne King og William Harold og tekst av Gus Kahn.

## Populære versjonar
Les Paul spelte inn songen i 1950 for Capitol Records. Denne versjonen nådde 21. plassen på singellista til ''Billboard'' i USA.

Phil Harris gav ut sin versjon 13. oktober 1950 for RCA Victor Records. Den andre sida av singelen, «The Thing» vart den store hitten av dei to for Harris. Chet Atkins spelte inn «Goofus» i 1960 for studioalbumet *[[Chet Atkins' Workshop]]*.

### The Carpenters-versjonen
The Carpenters gav ut songen i 1976 som singel frå albumet *[[A Kind of Hush av Carpenters|A Kind of Hush]]*. Men som eit teikn på den dalande populariteten til duoen, nådde ikkje singelen topp 40 på *Billboard* Hot 100, for første gong for duoen sidan 1969, før dei slo gjennom.

#### Lister

## Kjelder

**Denne artikkelen bygger på «[[:en:Goofus (song)|Goofus (song)]]» frå ,  den 8. februar 2015.* 
*** oppgav desse kjeldene:*


## Bakgrunnsstoff
*
Can't Smile Without You

«**Can't Smile Without You**» er ein song skriven av Christian Arnold, David Martin og Geoff Morrow, mest kjend for utgåva med Barry Manilow.

«Can't Smile Without You» var den første singelen frå Manilow-albumet *[[Even Now av Barry Manilow|Even Now]]*. Songen vart gjeven ut som singel i 1978 og nådde toppen av AC-lista i USA og tredjeplassen på ''Billboard'' Hot 100.  Tidlegare vart songen spelt inn av The Carpenters på albumet *[[A Kind of Hush av Carpenters|A Kind of Hush]]* i 1976, og vart gjeven ut som B-sida til hitten «Calling Occupants of Interplanetary Craft» året etter. Manilow-versjonen hadde ein noko anna tekst enn Carpenters.

Andre artistar som har spelt inn songen er mellom andre Engelbert Humperdinck og Jerry Lewis.

Songen er med i filmar som *[[Four Weddings and a Funeral]]*, *[[Deuce Bigalow: Male Gigolo]]*, *[[filmen Unconditional Love|Unconditional Love]]*, *[[filmen Starsky & Hutch|Starsky & Hutch]]*, *[[Hellboy II: The Golden Army]]* og *[[filmen Fear and Loathing in Las Vegas|Fear and Loathing in Las Vegas]]*.

På vegner av låtskrivarane saksøkte forlaget Dick James Music George Michael for plagiet i midten av 1980-åra og hevda at Wham!-songen «Last Christmas»  frå 1984 nytta melodien frå «Can't Smile Without You». Dei kom til forlik utafor retten. I 2010 vart George Michael offentleg frikjend for alle skuldingar.

## Kjelder

**Denne artikkelen bygger på «[[:en:Can&#39;t Smile Without You|Can&#39;t Smile Without You]]» frå ,  den 8. februar 2015.* 
*** oppgav desse kjeldene:*

## Bakgrunnsstoff
*
I Need to Be in Love

«**I Need to Be in Love**» er ein song skriven av Richard Carpenter, Albert Hammond og John Bettis. Han vart gjeven ut som singel den 21. mai 1976 og på albumet *[[A Kind of Hush av Carpenters|A Kind of Hush]]*, som kom 11. juni same året. Richard Carpenter sa seinare at songen var favorittsongen til Karen Carpenter av Carpenters sine songar.

Songen nådde 25. plassen på *Billboard* Hot 100 og 36. plassen på singelista i Storbritannia. 

## Medverkande
*Karen Carpenter - solovokal
*Richard Carpenter - klaverinstrument
*Joe Osborn - bassgitar
*Tony Peluso - gitar
*Jim Gordon -  trommer
*Earle Dumler - obo
*David Shostac - fløyte
*The O.K. Chorale - korvokal

## Lister

## Kjelder

**Denne artikkelen bygger på «[[:en:I Need to Be in Love|I Need to Be in Love]]» frå ,  den 8. februar 2015.* 
*** oppgav desse kjeldene:*


## Bakgrunnsstoff
*
Breaking Up Is Hard to Do

«**Breaking Up Is Hard to Do**» er ein song av Neil Sedaka, som han skreiv i lag med Howard Greenfield. Sedaka spelte inn songen to gonger, i 1962 og i 1975 i to heilt forskjellige arrangement. Det vert rekna som signaturlåten hans. Ein annan song med det same namnet hadde tidlegare blitt spelt inn av Jivin' Gene [Bourgeois] og The Jokers i 1959.

## 1962-utgåva
Songen vert av Allmusic skildra som «to minuttar og seksten sekund med rein popmagi», og «Breaking Up Is Hard to Do» nådde toppen av ''Billboard'' Hot 100 i USA den 11. august 1962 og selde godt verda over, stundom med teksten omsett til andre språk. TIl dømes vart den italienskspråklege versjonen kalla «**Tu non lo sai**» og spelt inn av Sedaka sjølv. 

På denne versjonen syng jentegruppa The Cookies korvokal. Andre medverkande på innspelinga var  Al Casamenti, Art Ryerson og Charles Macy på gitar; Ernie Hayes på piano; George Duvivier på bass; Gary Chester på trommer; Artie Kaplan på saksofon; George Devens og Phil Kraus på perkusjon; Seymour Barab og Morris Stonzek på cello; og David Gulliet, Joseph H. Haber, Harry Kohon, David Sackson og Louis Stone på fiolin. 

## 1975-versjonen

Originalversjonen er ein livleg song, men Sedaka spelte han inn på ny som ein ballade i 1975. Det langsamare arrangementet vart opphavleg spelt inn av Lenny Welch som nådde 34. plassen på singellista i USA med denne i januar 1970. Sedaka sin langsame versjon nådde åttandeplassen i desember 1975 og nådde toppen av Easy Listening-lista. Dette var berre andre gongen at ein artist hadde nådd topp 10 på *Billboard*-lista med to forskjellige versjonar av same song. 

## Andre versjonar
«Breaking Up Is Hard to Do» har blitt spelt inn av mange andre artistar gjennom åra: 

* Paul Anka
* Carpenters
* Dee Dee Sharp
* Nick Carter
* Gloria Estefan
* La Onda Vaselina
* The Four Seasons
* Eydie Gorme
* Lucy Hale
* Garrett Haley
* Alvin and the Chipmunks
* The Happenings
* Tom Jones
* Killola
* Carole King
* Little Eva
* Renee Olstead
* The Partridge Family
* Zoogz Rift
* Svenne & Lotta
* Lenny Welch
* Andy Williams
* Cartoons (band)
* Ein duett mellom Sedaka og Sissel Kyrkjebø
* Mak and the Dudes
* Damian McGinty frå Celtic Thunder
* Clay Aiken 
* Shelley Fabares 
* Aimer
* The Overtones
* The Marbles

**Tysk versjon:** «Abschiednehmen ist so schwer»
* Anna-Lena Löfgren (1962; ho var ein svensk songar)

**Fransk versjon:** «Moi je pense encore à toi»
* Claude François
* Sylvie Vartan 

**Spansk versjon:** «Qué triste es el primer adiós»
*La Onda Vaselina (1989).

## Kjelder

**Denne artikkelen bygger på «[[:en:Breaking Up Is Hard to Do|Breaking Up Is Hard to Do]]» frå ,  den 8. februar 2015.* 
*** oppgav desse kjeldene:*


## Bakgrunnsstoff
*
Live at the Palladium av The Carpenters

***Live at the Palladium*** er eit konsertalbum av den amerikanske duoen The Carpenters. Det vart spelt inn i løpet av ei veke med konsertar i London Palladium i november 1976. Det vart ikkje gjeve ut singlar frå albumet, som nådde 28. plassen på UK Album Chart. Albumet inneheld ein ny versjon av «Goodbye to Love», med The Bee Gees-medlemmet Barry Gibb, i lag med Karen Carpenter og broren Richard på korvokal.

## Innhald
### Side ein
#«Flat Baroque» (R. Carpenter) – 1:33
#«There's a Kind of Hush» (Les Reed, Geoff Stephens) – 2:16
#«Jambalaya (On the Bayou)» (Hank Williams) – 2:51
#Medley – 5:34
##«Piano Picker» (Randy Edelman)
##«Strike Up the Band» (G & I Gershwin)
##«S'Wonderful» (G & I Gershwin)
##«Fascinatin' Rhythm» (G & I Gershwin)
#«Warsaw Concerto» (Richard Addinsell) – 6:35
#«From This Moment On» (Cole Porter) – 2:11

### Side to
#Medley – 15:44
##«(They Long to Be) Close to You» (Burt Bacharach, Hal David)
##«For All We Know» (Fred Karlin, Robb Wilson, Arthur James)
##«Top of the World» (R. Carpenter, John Bettis)
##«Ticket to Ride» (John Lennon, Paul McCartney)
##«Only Yesterday» (R. Carpenter, John Bettis)
##«I Won't Last a Day Without You» (Paul Williams, Roger Nichols)
##«Hurting Each Other» (Peter Udell, Gary Geld)
##«Superstar» (Leon Russell, Bonnie Bramlett)
##«Rainy Days and Mondays» (Paul Williams, Roger Nichols)
##«Goodbye to Love» (R. Carpenter, John Bettis)
#«We've Only Just Begun» (Paul Williams, Roger Nichols) – 3:52

## Medverkande
*Richard Carpenter – klaverinstrument, vokal
*Karen Carpenter – trommer, perkusjon, vokal
*Bob Messenger – bass, klaverinstrument, tenorsaksofon, fløyte
*Cubby O'Brien – trommer
*Doug Strawn – klaverinstrument, klarinett, vokal
*Tony Peluso – gitar, klaverinstrument, bass
*Dan Woodhams – bass, vokal

## Kjelder

**Denne artikkelen bygger på «[[:en:Live at the Palladium (The Carpenters)|Live at the Palladium (The Carpenters)]]» frå ,  den 8. februar 2015.* 
*** oppgav desse kjeldene:*
Moropark

**Fornøyelsespark**, **moropark** eller **tivoli**, er ein park med underhaldande attraksjonar som karusellar, berg-og-dal-baner, pariserhjul, spel og anna. Ordet «tivoli »kjem av den italienske byen Tivoli, som vart kjend for hageanlegga sine.

Ein moropark som er basert på eitt eller flere tema vert kalla ein *temapark*. Typiske døme på temaparkar er Disneyland i California, Legoland og Kaptein Sabeltanns verden. Den siste er eit underhaldningsanlegg i Kristiansand Dyrepark.
Ein moropark som har barnefamiliar som målgruppe, vert gjerne kalla ein *familiepark*. Attraksjonane her er ofte meint for både små og store.

## Kjende moroparkar
*Bobbejaanland i Belgia
*Bø Sommarland i Telemark
*Europa-park i Tyskland
*Gröna Lund i Stockholm
*Gorkijparken i Moskva
*Heide-Park i Tyskland
*Kongeparken i Ålgård
*Kristiansand Dyrepark
*Liseberg i Göteborg
*Tivoli i København
*Moroparken Tusenfryd på Vinterbro

## Norske familieparkar
*Hunderfossen familiepark i Gudbrandsdalen
*Mikkelparken i Kinsarvik i Hardanger
*Namsskogan familiepark

## Sesongtider
Etter internasjonal standard opnar alle moroparkane den siste helga i april, anten på laurdagen eller sundagen. Sesongavslutninga vert derimot fritt bestemt av kvar enkelt park, men det tradisjonelle er å stengja etter haustferien.

## Historiske parkar
Christiania Tivolis hadde mellom anna Cirkusbygningen (1890-1935).

## Sjå også
* Sirkus
* Spelehallar
* Parkar
* Miniatyrpark

## Kjelder

----
**Denne artikkelen bygger på «[[:nb:Moropark|Moropark]]» frå ,  den 9. februar 2015.*
Cubby O'Brien

**Carl Patrick O'Brien** (), meir kjend under kallenamnet «**Cubby**», er ein amerikansk trommeslagar og tidlegare barneskodespelar, mest kjend som original Mouseketeers i fjernsynsprogrammet *[[The Mickey Mouse Club]]* frå 1955–1958.

Etter han var ferdig med vidaregåande turnerte Cubby med Spike Jones, Ann-Margret og stundom i CBS-programmet *[[The Carol Burnett Show]]*. Frå 1973 spelte han trommer med The Carpenters på turneane deira. Karen Carpenter spelte òg trommer i denne perioden, og stundom nytta dei Hal Blaine. 

## Filmar
* *[[Westward Ho, the Wagons!]]* (1956) ... som Jerry Stephen

## Fjernsynsprogram
* *[[The Spade Cooley Show]]:* 3 episodar (1954) ....som gjestetrommeslagar
* *[[Where's Raymond?]]:* 1 episode (1955) ....som gjestetrommeslagar
* *[[The Wonderful World of Disney|Disneyland]]:* 3 episodar (1955–1957) ....som Mouseketeer Cubby
* *[[The Mickey Mouse Club]]:* fast (1955–1958) ....som Mouseketeer Cubby
* *[[The Lawrence Welk Show]]:* fleire episodar (1958–1959) ....som gjestetrommeslagar og songar
* *[[Dick Powell's Zane Grey Theater]]:* «The Man from Yesterday» (1960) ....som Ted Duncan
* *[[The Wonderful World of Disney|The Wonderful World of Color]]:* «The Mickey Mouse 40th Anniversary Show» (1968) ....som Mouseketeer Cubby
* *[[The Carol Burnett Show]]* musikar (1967–1970) ....som trommeslagar
* *[[fjernsynsserien Tomorrow|Tomorrow]]* 1 episode (1975) ....som Cubby O'Brien
* *[[The Wonderful World of Disney]]:* «The Mouseketeer Reunion» (1980) ....som Mouseketeer Cubby
* *[[The Mickey Mouse Club Story]]* dokumentar (1995) ...som Cubby O'Brien

## Broadway
* *[[musikalen Annie Get Your Gun|Annie Get Your Gun]]* (1999–2001) ...som trommeslagar
* *[[musikalen Gypsy|Gypsy]]* (2003–2004) ...som trommeslagar
* *[[musikalen The Producers|The Producers]]* (2001–2007) ...som trommeslagar

## Diskografi
**med [[Milt Jackson]]**
**[[Memphis Jackson]]* (Impulse!, 1969)

## Kjelder

**Denne artikkelen bygger på «[[:en:Cubby O&#39;Brien|Cubby O&#39;Brien]]» frå ,  den 8. februar 2015.* 
*** oppgav desse kjeldene:*


## Bakgrunnsstoff
*
*Cubby O'Brien at the Internet Broadway Database
Passage av Carpenters

***Passage*** er det åttande studioalbumet til den amerikanske popduoen Carpenters. Det kom ut i 1977 og inneheldt hitsinglane «All You Get from Love Is a Love Song», «Calling Occupants of Interplanetary Craft» og «Sweet, Sweet Smile». The Carpenters-versjonen av «Sweet, Sweet Smile» (skriven av Juice Newton) vart plukka opp av countryradiostasjonar og duoen hamna på topp 10 på country-lista i USA våren 1978.

Albumet er eit steg i ei ny retning for gruppa og inneheld meir eksperimentelle songar som Klaatu-songen «Calling Occupants of 
Interplanetary Craft», som nådde 32. plassen i USA og topp 10 i fleire land internasjonalt.) Albumet selde dårlegare enn dei førre albuma deira og vart det første som ikkje selde til gullplate i USA.

Dette er det einaste Carpenters-albumet (om ein ser bort frå julemusikkalbuma deira) som ikkje inneheld songar skrivne av Richard Carpenter eller John Bettis.

## Bakgrunn og innspeling
Før albumet vart spelt inn leitte Carpenters etter ein ny produsent, etter at bandet hadde blitt mindre populært og Richard Carpenters sleit med eit sovepilleproblem som gjekk ut over rolla hans som produsent. I følgje Richard Carpenter «ville ikkje ein einaste større produsent arbeide med oss. Radio var ikkje lenger så venleg mot den type musikk som me laga, og for å være ærleg så ville det vere hardt å hoppe etter meg og det eg hadde fått til som produsent. Eg vart derfor verande produsent, men eg prøvde å gå laus på dette prosjektet frå ei ny side. Derfor vart songtypane på dette albumet noko anna enn på tidlegare album.»

## Mottaking

Allmusic skildrar albumet som «beundringsverdig, sjølv om resultatet verken er minneverdig eller essensielt.» «All You Get from Love Is a Love Song» vart skildra som «langt meir minneverdig...med ein rytme ein var vant til.»

## Innhald

## Singlar
*«All You Get from Love Is a Love Song» (US Hot 100 #35, US Adult Contemporary #4) US 7" single (1977) – A&M 1940
# «All You Get from Love Is a Love Song»
# «I Have You»

*«Calling Occupants of Interplanetary Craft» (The Recognized Anthem of World Contact Day) (US Hot 100 #32, US Adult Contemporary #18) US 7" single (1977) – A&M 1978
# «Calling Occupants of Interplanetary Craft» (The Recognized Anthem of World Contact Day)
# «Can't Smile without You»

*«Sweet, Sweet Smile» (US Hot 100 #44, US Adult Contemporary #7, US Country #6) US 7" single (1978) – A&M 2008
# «Sweet, Sweet Smile»
# «I Have You»

*«Don't Cry for Me Argentina» CA 7" single (1978) – A&M 8629
# «Don't Cry for Me Argentina»
# «Calling Occupants of Interplanetary Craft» (The Recognized Anthem of World Contact Day)

## Lister

## Kjelder

**Denne artikkelen bygger på «[[:en:Passage (Carpenters album)|Passage (Carpenters album)]]» frå ,  den 8. februar 2015.* 
*** oppgav desse kjeldene:*
All You Get from Love Is a Love Song

«**All You Get from Love Is a Love Song**» er ein song skriven av Steve Eaton. Han vart populær med ein versjon av the Carpenters i 1977. Singelen vart gjeven ut 2. mai 1977 med «I Have You» som B-side, ein song frå albumet *[[A Kind of Hush av Carpenters|A Kind of Hush]]* i 1976. Songen var òg med på albumet *[[Passage av Carpenters|Passage]]* frå 1977.

Seint i 1970-åra var denne songen ofte på topp 10 på lister over mistolka songtekstar. Den mistolka teksten var «Because the best love songs are written with a broken *arm*,» medan den rette teksten var «Because the best love songs are written with a broken *heart*."

## Lister

## Medverkande
*Karen Carpenter – Solo- og korvokal 
*Richard Carpenter – Klaverinstrument
*Joe Osborn – bassgitar
*Ed Green – trommer
*Tony Peluso – gitar
*Ray Parker jr. – gitar
*Tom Scott – tenor sax
*Julia Tillman – korvokal
*Carlene Williams – korvokal
*Maxine Willard – korvokal

## Kjelder

**Denne artikkelen bygger på «[[:en:All You Get from Love Is a Love Song|All You Get from Love Is a Love Song]]» frå ,  den 8. februar 2015.* 
*** oppgav desse kjeldene:*


## Bakgrunnsstoff
*
I Just Fall in Love Again

«**I Just Fall in Love Again**» er ein popsong skriven av Larry Herbstritt, i lag med Steve Dorff, Harry Lloyd og Gloria Sklerov. Herbstritt hadde komponert melodien og akkordane for refrenget, og ein akkordprogresjon for verset, som han tok med til venen Steve Dorff. Harry Lloyd og Gloria Sklerov skreiv ferdig teksten. Songen vart opphavleg spelt inn av The Carpenters og seinare spelt inn av Dusty Springfield og Anne Murray.

## The Carpenters-versjonen
The Carpenters sin versjon var med på albumet *[[Passage av Carpenters|Passage]]* i 1977. Richard Carpenter meinte songen hadde stort hitpotensiale som singel, men A&M Records valde å ikkje gje han ut fordi han vart rekna som for lang for radio (like over fire minuttar) og ikkje kunne kortast ned.

## Medverkande
*Karen Carpenter - solovokal
*Richard Carpenter - klaverinstrument
*Joe Osborn - bassgitar
*Tony Peluso - elektrisk gitar
*Ron Tutt - trommer
*Earle Dumler - obo
*Gregg Smith Singers - korvokal

## Dusty Springfield-versjonen
Sommaren 1978 spelte Dusty Springfield inn denne songen, som tidleg i 1979 kom ut på albumet *[[Living Without Your Love]]*, same veka som plateselskapet hennar United Artists Records vart seld. Songen vart derfor aldri gjeven ut som singel og vart i stor grad forbigått av publikum.

## Anne Murray-versjonen
Då den kanadiske songaren Anne Murray høryde «I Just Fall in Love Again» i 1979 med Dusty Springfield, favorittsongaren hennar, inspirerte dette henne til å spele inn sin eigen versjon av songen. Ho gav ut songen i 1979 på albumet *[[New Kind of Feeling]]*. Murray gav ut sin versjon som singel, og denne toppa Country-lista, og Adult Contemporary-lista i USA i tre veker. Han nådde 12. plassen på ''Billboard'' Hot 100. Det var den første i ei rekkje på tre countryhittar for Murray.

### Lister

## Kjelder

**Denne artikkelen bygger på «[[:en:I Just Fall in Love Again|I Just Fall in Love Again]]» frå ,  den 8. februar 2015.* 
*** oppgav desse kjeldene:*

## Bakgrunnsstoff
*
Ubi pus, ibi evacua

***Ubi pus, ibi evacua*** er ein latinsk aforisme eller eit adagium som ofte blir brukt i medisin. Det kan omsetjast til «der det finst puss, der skal det evakuerast». Dette syner til den normale prosedyren der ein stikk hòl på ei samling av puss, slik at den kan renne ut.

Dette blir ofte gjort av otorhinolaryngologar hjå barn med kronisk residiverande mellomøyrebetennelse. Ein øyretube blir sett inn i trommehinna for å bidra til at den overflødige væska kan renne ut. Antibiotika har ofte vanskar med å trenge inn i abscessar, og verkar dårleg på grunn av låg pH. Evakuering gjennom dreneringskanalar er tilrådd, sidan det fjernar storparten av bakteriane og har god effekt med omsyn på å minske infeksjonen.

## Sjå òg
* abscess
* fistel
* puss

## Kjelder

**Denne artikkelen bygger på «[[:en:Ubi pus, ibi evacua|Ubi pus, ibi evacua]]» frå ,  den 9. februar 2015.*